আজকে আমরা স্বাধীন দেশের নাগরিক। অনেক ত্যাগে পাওয়া আমাদের এই স্বাধীনতা। যাদের আত্মত্যাগের অবদানে আজ আমরা স্বাধীন, সেই মহান মুক্তিযোদ্ধাদের প্রতি আমরা শ্রদ্ধা জানাই। এ দেশের অনেক মানুষকেই পাক হানাদার বাহিনী বিনা দোষে হত্যা করেছে। অনেক মানুষই তাদের প্রিয়জন হারানোর বেদনা এখনো বয়ে বেড়াচ্ছেন মনে। তাদের সেই বেদনা বোঝার সামর্থ্য হয়তো আমাদের নেই, তবে সহমর্মী হতে পারি আমরা। বাংলাদেশের তিনজন প্রথিতযশ লেখক হুমায়ুন আহমেদ, ড. মুহাম্মদ জাফর ইকবাল এবং আহসান হাবীব। ৩ সহোদর এবং কৃতি সন্তান। তাদের বাবা ১৯৭১ সালে পাক হানাদার বাহিনীর হাতে নিহত হয়েছিলেন। সেই স্মৃতি তারা আজও বহন করে চলেছেন নিজেদের ভিতরে। আজ এই স্বাধীনতা দিবসে তোমাদের জন্য শহীদ সেই বাবার ৩ সন্তানের একজন, আহসান হাবীব; তার বাবাকে নিয়ে স্মৃতিচারণ করেছেন। চলো শুনি তার সেই স্মৃতিচারণ।